Šikocu

Šikocu ežeras (jap. 支笏湖 = Shikotsu-ko) – kalderinis ežeras Japonijoje, Hokaide, Čitosės mieste. Įeina į Šikocu-Tojos nacionalinio parko teritoriją. Šikocu telkšo pietvakarinėje Hokaido dalyje, 248 m v. j. l. Vidutinis ežero gylis 265,4 m, o didžiausias gylis 363 m; tai antras pagal gylį ežeras Japonijoje, po Tazavos ežero. 8-as pagal plotą ežeras Japonijoje ir antras pagal dydį Japonijos kraterinės kilmės ežeras. Apsuptas trijų ugnikalnių: Enivos šiaurėje, Fupušio ir Tarumaės pietuose. Dėl gylio Šikocu ežero tūris sudaro 3/4 Bivos ežero, didžiausio Japonijos ežero, tūrio. Dėl mažo ploto ir gylio santykio, vandens temperatūra išlieka maždaug pastovi visus metus. Jį maitina Bifuės, Okotanpės, Ninaru ir Furenajaus upės. Pagrindinis ištakas yra Čitosės upė. Vasarą ežere žvejojamos raudonosios lašišos (vietinių vadinamos chippu); tai garsus vietovės virtuvės produktas. Išnašos Nuorodos World Lakes Database: Shikotsu-ko Archyvuota kopija 2012-03-04 iš Wayback Machine projekto. Volcano World: Shikotsu Archyvuota kopija 2008-06-16 iš Wayback Machine projekto. Shikotsu-ko Visitor Centre Archyvuota kopija 2007-02-13 iš Wayback Machine projekto. (japonų k.) Shikotsu-ko Onsen-Ryokan Association Archyvuota kopija 2017-12-19 iš Wayback Machine projekto. (japonų k.)